‘2025 बढ़ चला बिहार’ के माध्यम से मुख्यमंत्री नीतीश कुमार ने चुनावी अभियान की शुरुआत कर दी है. इसमें आने वाले दस सालों के लिए एक विजन डॉक्यूमेंट तैयार किया जाएगा. विजन डॉक्यूमेंट को पार्टी के घोषणा पत्र में शामिल करेंगे. पूरे कैंपेन को नीतीश कुमार के ईर्द-गिर्द रखने की तैयारी है. इस कैंपेन में नीतीश पार्टी और गठबंधन से खुद को ऊपर रखने जा रहे हैं. कैंपेन में वोटर्स के समक्ष सवाल रखा जाएगा- आप नीतीश के साथ हैं या खिलाफ हैं?